14 Nao long taem blong Amrafel we i king blong Sina,+ mo Ariok we i king blong Elasara, mo Kedolaoma+ we i king blong Elam,+ mo Tidal we i king blong Goeim,2 olgeta oli kam mekem faet agensem Bera we i king blong Sodom,+ mo Bisaha we i king blong Gomora,+ mo Sineab we i king blong Admaha, mo Semeba we i king blong Jeboeim,+ mo king blong ples ya Bela we narafala nem blong hem Joa.3 Olgeta evriwan ya oli kam wanples long Vali* Long Sidim,+ hemia Sol Si.*+4 Olgeta ya oli wok blong Kedolaoma blong 12 yia, be long namba 13 yia, oli rebel.5 Ale long namba 14 yia, Kedolaoma mo ol king we oli joen wetem hem, oli kam faet nao oli winim ol man Refaem long Astarot-kenaem, ol man Susim long Ham, ol man Emim+ long Savekiriataem,6 ol man Horaet+ long bigfala hil long Seiri,+ mo oli go kasem Elparan we i stap long draeples.7 Biaen, oli tanemraon mo oli kam long Enmispat, hemia Kades,+ mo oli winim olgeta teritori blong ol laen blong Amalek.+ Mo tu, oli winim ol man Amoro+ we oli stap long Hajajontama.+8 Afta long hemia, king blong Sodom, mo king blong Gomora, mo king blong Admaha, mo king blong Jeboeim, mo king blong ples ya Bela we narafala nem blong hem Joa, oli maj i kam long Vali* Long Sidim, mo oli stanap rere long ol grup,9 blong faet agens long Kedolaoma we i king blong Elam, mo Tidal we i king blong Goeim, mo Amrafel we i king blong Sina, mo Ariok we i king blong Elasara.+ Ol fo king ya oli faet agensem faef king ya.10 Long Vali* Long Sidim, i gat plante bigfala hol we i fulap long kolta. Nao ol king blong Sodom mo Gomora oli traem blong ronwe, be oli foldaon insaed long ol hol ya, mo ol narafala we oli stap, oli ronwe i go long ol rijen blong ol hil long eria ya.11 Nao ol fo king ya we oli winim faet oli tekem olgeta samting we i stap long Sodom mo Gomora, wetem ol kakae blong olgeta, mo oli karem i go.+12 Mo tu, oli tekem Lot we i stap long Sodom+ mo we i boe blong brata blong Ebram. Mo oli tekem evri samting blong hem, nao oli go.13 Be i gat wan man i ronwe mo i kam talemaot ol samting ya long man Hibru ya, Ebram. Long taem ya, Ebram i stap* klosap long ol bigfala tri blong Mamre. Mamre ya i wan man Amoro+ mo hem i brata blong Eskol mo Anere.+ Olgeta ya oli joen wetem Ebram.14 Nao Ebram i harem se oli holem famle* blong hem.+ Ale hem i hivimap ol man blong wok blong hem we hem i trenem olgeta finis. Olgeta evriwan ya oli 318 man we oli bon long haos blong hem. Nao oli go antap long Dan blong biaen long ol man ya.+15 Long naet, Ebram i seraotem ol man blong hem, mo oli mekem faet long ol king ya nao oli winim olgeta. Mo hem i ronem olgeta i go kasem antap long Hoba we i stap long not blong Damaskes.16 Nao Ebram i tekembak olgeta samting we ol man ya oli karem i go. Mo tu hem i tekembak Lot we i famle blong hem, wetem olting blong hem, ol woman, mo ol narafala man we ol man ya oli bin holemtaet.17 Taem Ebram i kambak afta we i winim Kedolaoma wetem ol king we oli joen wetem hem, king blong Sodom i go blong mitim Ebram long Vali* Long Save, hemia Vali Blong King.+18 Nao Melkisedek+ we i king blong Salem,+ i givim sam bred mo waen long Ebram. Melkisedek i pris blong God Ya We i Hae Olgeta.+19 Nao hem i blesem Ebram mo i se:“Prea blong mi se Ebram bambae i kasem blesing we i kam long God Ya We i Hae Olgeta,Man we i mekem heven mo wol.20 Mo yumi presem God Ya We i Hae Olgeta,!Hem nao i putum ol enemi blong yu long han blong yu!”Nao Ebram i hivimap olgeta samting we hem i tekem i go long ten hip, nao i givim wan hip long Melkisedek.+21 Nao biaen, king blong Sodom i talem long Ebram se: “Yu givimbak ol man* long mi, be yu holem olting we yu tekem.”22 Be Ebram i talem long king blong Sodom se: “Mi leftemap han blong mi mo mi mekem wan strong promes long Jehova, God Ya We i Hae Olgeta, Man ya we i mekem heven mo wol,23 se bambae mi no tekem eni samting we i blong yu, nating we i tred no i strap blong sandel, be bambae mi no tekem, from we i nogud yu talem se: ‘Mi nao mi mekem Ebram i kam rij.’24 Bambae mi no save tekem eni samting. Ol kakae ya nomo we ol yang man ya oli kakae finis, hemia i naf. Be i gud yu letem Anere, Eskol, mo Mamre,+ oli tekem ol samting we oli wantem, from we olgeta ya oli joen wetem mi blong faet.”
tpi_Latn